มาเลฟิเซนต์: นางพญาปีศาจ

มาเลฟิเซนต์: นางพญาปีศาจ (italic=yes) เป็นภาพยนตร์อเมริกันแนวมหากาพย์ จินตนิมิตด้านมืด ที่ออกฉายในปี ค.ศ. 2019 กำกับโดย ยูวาคิม เรินนิง เขียนบทโดย ลินดา วูลเวอร์ตัน, ไมกาห์ ฟิตเซอร์แมน-บลู และโนอาห์ ฮาร์พสเตอร์ อำนวยการสร้างโดยวอลต์ดิสนีย์พิกเชอส์ เป็นภาคต่อของเรื่อง มาเลฟิเซนต์ กำเนิดนางฟ้าปีศาจ (ค.ศ. 2014) ซึ่งเป็นภาพยนตร์ฉบับคนแสดงที่สร้างจากภาพยนตร์แอนิเมชันเรื่อง เจ้าหญิงนิทรา ของวอลต์ ดิสนีย์ ในปี ค.ศ. 1959 นับเป็นภาพยนตร์เรื่องที่สองในชุด มาเลฟิเซนต์ นักแสดง แอนเจลีนา โจลี กลับมารับบทนำ พร้อมด้วย แอลล์ แฟนนิง, แซม ไรลีย์, อิเมลดา สตอนตัน, จูโน เทมเพิล และ เลสลีย์ แมนวิลล์ กลับมารับบทเดิมจากภาคก่อน รวมถึง แฮร์ริส ดิกคินสัน มารับบท เจ้าชายฟิลิป แทนที่ เบรนตัน ทเวทส์ ในภาคแรก นักแสดงใหม่ประกอบด้วย ชูวิเท็ล เอจีโอฟอร์, เอ็ด สไกรน์ และ มิเชลล์ ไฟฟ์เฟอร์ เรื่องราวเกิดขึ้นห้าปีหลังจากภาคแรก ภาพยนตร์เรื่องนี้สืบสานเรื่องราวของตัวละครหลักเดิมที่ต้องเผชิญกับการถูกรุกรานโดยอาณาจักรเพื่อนบ้านที่มองว่าเป็นวายร้าย นอกเหนือจากแผนการต่าง ๆ ยังมีเรื่องราวของเผ่าพันธุ์แฟรีที่ทรงพลังแต่ใกล้สูญพันธุ์ เรียกว่า ดาร์กเฟย์ (Dark Fey)
หลังจากภาพยนตร์เรื่องแรกออกฉายในเดือนพฤษภาคม ค.ศ. 2014 โจลีกล่าวถึงภาคต่อไปว่ามีโอกาสเป็นไปได้ โครงการนี้ได้รับการประกาศอย่างเป็นทางการในเดือนมิถุนายนถัดมา โจลีเซ็นสัญญาในเดือนเมษายน ค.ศ. 2016 โดยมีเรินนิงผู้ร่วมกำกับจากภาพยนตร์สงครามแค้นโจรสลัดไร้ชีพ (ค.ศ. 2017) ซึ่งได้รับการว่าจ้างให้กำกับภาพยนตร์เรื่องนี้ในเดือนตุลาคม ค.ศ. 2017 นักแสดงที่เหลือได้รับการเพิ่มหรือยืนยันในเดือนพฤษภาคม ค.ศ. 2018 โดยเริ่มการถ่ายภาพยนตร์ฉากสำคัญในเดือนนั้นที่ไพน์วูดสตูดิโอส์ (Pinewood Studios) ในบักกิงแฮมเชอร์ ประเทศอังกฤษ การถ่ายทำยาวนานถึงเดือนสิงหาคม
มาเลฟิเซนต์: นางพญาปีศาจ ฉายรอบปฐมทัศน์ที่ลอสแอนเจลิสเมื่อวันที่ 30 กันยายน ค.ศ. 2019 และเข้าฉายในสหรัฐเมื่อวันที่ 18 ตุลาคม โดยได้รับการวิจารณ์ที่หลากหลายจากนักวิจารณ์ โดยคำวิจารณ์มุ่งเป้าไปที่ "เนื้อเรื่องซับซ้อนและภาพเสมือนจริงมากเกินไป" ภาพยนตร์เรื่องนี้ทำรายได้ทั่วโลก 491 ล้านดอลลาร์สหรัฐ แม้ว่าจะต้องสร้างรายได้ประมาณ 500 ล้านดอลลาร์สหรัฐเพื่อทำกำไรเมื่อพิจารณาจากงบประมาณทั้งหมด ต้นทุนการตลาด และการจัดจำหน่าย แต่ได้รับคำชมในด้านการแสดงของโจลี แฟนนิง และไฟฟ์เฟอร์ ภาพยนตร์เรื่องนี้ได้รับการเสนอชื่อเข้าชิงรางวัลออสการ์ สาขาการแต่งหน้าและทำผมยอดเยี่ยม จากงานประกาศผลรางวัลออสการ์ ครั้งที่ 92 โดยภาพยนตร์ภาคที่สามกำลังอยู่ในระหว่างการพัฒนา

**นักแสดง**
 แอนเจลีนา โจลี รับบทเป็น มาเลฟิเซนต์ (Maleficent), หัวหน้าเผ่าดาร์กเฟย์คนปัจจุบัน ผู้แข็งแกร่งและมีฤทธิ์เหนือดาร์กเฟย์ทั้งปวง สืบเชื้อสายมาจากฟีนิกซ์ อดีตผู้ปกครองเมืองมัวส์ และแม่บุญธรรมที่รักและห่วงใยออโรรา- แอลล์ แฟนนิง รับบทเป็น ออโรรา (Aurora), ลูกสาวบุญธรรมของมาเลฟิเซนต์ ผู้บริสุทธิ์และร่าเริง พระราชธิดาของอดีตกษัตริย์เมืองมนุษย์ที่อยู่ใกล้เคียง ราชินีแห่งเมืองมัวส์คนปัจจุบัน คนรักและคู่หมั้นของเจ้าชายฟิลิป
** อลิน โมวัต รับบทเป็น ออโรราเมื่อทรงพระชราภาพ เป็นผู้บรรยายภาพยนตร์- แฮร์ริส ดิกคินสัน รับบทเป็น เจ้าชายฟิลิป (Prince Philip), เจ้าชายแห่งอาณาจักรอัลสเตด เขาเป็นคนรักและคู่หมั้นของออโรรา ซึ่งในภาคที่แล้วแสดงโดยเบรนตัน ทเวทส์- มิเชลล์ ไฟฟ์เฟอร์ รับบทเป็น พระราชินีอิงกริธ (Queen Ingrith), ราชินีแห่งอาณาจักรอัลสเตด ผู้กระหายอำนาจ พระมเหสีของพระเจ้าจอห์นและพระราชมารดาของฟิลิป ผู้เคียดแค้นและหมายกำจัดมาเลฟิเซนต์และออโรรา- แซม ไรลีย์ รับบทเป็น เดียวัล (Diaval), นกกาคนสนิทที่ภักดีต่อมาเลฟิเซนต์ ซึ่งได้รับร่างเป็นมนุษย์โดยมาเลฟิเซนต์- ชูวิเท็ล เอจีโอฟอร์ รับบทเป็น คอนัลล์ (Conall), อดีตหัวหน้าเผ่าดาร์กเฟย์ ผู้ช่วยชีวิตมาเลฟิเซนต์ไว้และแนะนำให้นางรับรู้ถึงความเป็นมาของเผ่าพันธุ์ดาร์กเฟย์- เอ็ด สไกรน์ รับบทเป็น บอร์รา (Borra), รองหัวหน้าเผ่าดาร์กเฟย์ เขาเป็นผู้นำทัพในการบุกโจมตีเมืองอัลสเตด- โรเบิร์ต ลินด์เซย์ รับบทเป็น พระเจ้าจอห์น (King John), กษัตริย์แห่งอาณาจักรอัลสเตด พระสวามีของอิงกริธและพระราชบิดาของฟิลิป ผู้ปกครองบ้านเมืองโดยสันติ- เดวิด กยาซี รับบทเป็น เพอร์ซิวาล (Persival), หัวหน้าองครักษ์ที่ทำงานให้กับราชวงศ์อัลสเตด- เจนน์ เมอร์เรย์ รับบทเป็น เกอร์ดา (Gerda), องครักษ์หญิงที่ภักดีต่อพระราชินีอิงกริธ- จูโน เทมเพิล พากย์เสียงและจับการเคลื่อนไหวของ ธิสเซิลวิต (Thistlewit), นางฟ้าสีเขียว- เลสลีย์ แมนวิลล์ พากย์เสียงและจับการเคลื่อนไหวของ ฟลิตเทิล (Flittle), นางฟ้าสีน้ำเงิน- อิเมลดา สตอนตัน พากย์เสียงและจับการเคลื่อนไหวของ น็อตกราส (Knotgrass), นางฟ้าสีแดง- จูดิธ เชโกนี รับบทเป็น ไชรค์ (Shrike), ดาร์กเฟย์แห่งผืนป่า- มิยาบิ รับบทเป็น อูโด (Udo), ดาร์กเฟย์แห่งทุ่งน้ำแข็ง- เก้ อเล็กซานเดอร์ รับบทเป็น อินิ (Ini), ดาร์กเฟย์แห่งทะเลทราย- วอร์วิก เดวิส รับบทเป็น ลิกสปิตเทิล (Lickspittle), พิกซีไร้ปีกชาวมัวส์ที่ทำงานให้กับพระราชินีอิงกริธในฐานะอำมาตย์อย่างไม่เต็มใจ- เอมมา แมคเลนนอน พากย์เสียงและจับการเคลื่อนไหวของ พินโต (Pinto), สิ่งมีชีวิตคล้ายเม่นที่อาศัยอยู่ในเมืองมัวส์
** แมคเลนนอนยังพากย์เสียงและจับการเคลื่อนไหวของ บัตตอน (Button), สิ่งมีชีวิตคล้ายเห็ด อีกด้วย- เฟรดดี ไวส์ รับบทเป็น ชาวนาหนุ่ม- จอห์น คาริว รับบทเป็น นักรบดาร์กเฟย์แห่งป่า

**การเผยแพร่**

**โรงภาพยนตร์**
มาเลฟิเซนต์: นางพญาปีศาจ เข้าฉายในโรงภาพยนตร์เมื่อวันที่ 18 ตุลาคม ค.ศ. 2019 โดยวอลต์ดิสนีย์สตูดิโอส์โมชันพิกเชอส์ โดยเปลี่ยนวันฉายจากวันที่ 29 พฤษภาคม ค.ศ. 2020 ที่ประกาศไว้ก่อนหน้านี้ของภาพยนตร์เรื่องนี้

**สื่อต่าง ๆ**
มาเลฟิเซนต์: นางพญาปีศาจ วางจำหน่ายโดยวอลต์ดิสนีย์สตูดิโอส์โฮมเอ็นเตอร์เทนเมนต์ บนระบบ Digital HD เมื่อวันที่ 31 ธันวาคม ค.ศ. 2019 ตามด้วย 4K Ultra HD, บลูเรย์ และดีวีดี ในวันที่ 14 มกราคม ค.ศ. 2020 และเผยแพร่บนดิสนีย์+ เมื่อวันที่ 15 พฤษภาคม ค.ศ. 2020

**ผลตอบรับ**

**บ็อกซ์ออฟฟิศ**
มาเลฟิเซนต์: นางพญาปีศาจ ทำรายได้ 113.9 ล้านดอลลาร์สหรัฐในสหรัฐและแคนาดา และ 377.8 ล้านดอลลาร์สหรัฐในประเทศที่เหลือ รวมเป็น 491.7 ล้านดอลลาร์สหรัฐทั่วโลก ตอนแรกคาดว่าภาพยนตร์เรื่องนี้จะต้องสร้างรายได้ประมาณ 400–475 ดอลลาร์สหรัฐทั่วโลกจึงจะคุ้มทุน แม้ว่าจะต้องสร้างรายได้ประมาณ 500 ล้านดอลลาร์สหรัฐเพื่อทำกำไร
ในสหรัฐและแคนาดา ภาพยนตร์เรื่องนี้เข้าฉายพร้อมกับเรื่อง ซอมบี้แลนด์ แก๊งซ่าส์ล่าล้างซอมบี้ และในตอนแรกคาดว่าจะทำรายได้ 45–50 ล้านดอลลาร์สหรัฐจากโรงภาพยนตร์ 3,790 แห่งในช่วงสุดสัปดาห์ที่เปิดตัว อย่างไรก็ตาม หลังจากทำรายได้ 12.5 ล้านดอลลาร์สหรัฐในวันแรก ประมาณการก็ลดลงเหลือ 38 ล้านดอลลาร์สหรัฐ เปิดตัวในช่วงสุดสัปดาห์ที่ 36.9 ล้านดอลลาร์สหรัฐ จบอันดับ 1 ในบ็อกซ์ออฟฟิศ แต่ลดลง 47% เมื่อเทียบกับรายได้เปิดตัวของภาคแรกที่ 69.4 ล้านดอลลาร์สหรัฐ

**รางวัลและการเสนอชื่อ**

**อ้างอิง**

**แหล่งข้อมูลอื่น**
 มาเลฟิเซนต์: นางพญาปีศาจ
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์ผจญภัยจินตนิมิตอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์เกี่ยวกับนางฟ้าและภูต
หมวดหมู่:ภาพยนตร์เกี่ยวกับเจ้าหญิง
หมวดหมู่:ภาพยนตร์เกี่ยวกับราชวงศ์
หมวดหมู่:ภาพยนตร์ที่มีฉากในปราสาท
หมวดหมู่:ภาพยนตร์ที่มีฉากในสมัยกลาง
หมวดหมู่:ภาพยนตร์ภาคแยก
หมวดหมู่:ภาพยนตร์ที่สร้างจากเจ้าหญิงนิทรา
หมวดหมู่:ภาพยนตร์ที่ถ่ายทำในไพน์วูดสตูดิโอส์
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ภาษาอังกฤษในคริสต์ทศวรรษ 2010
หมวดหมู่:ภาพยนตร์อเมริกันในคริสต์ทศวรรษ 2010